Քաղաքային համայնքի ղեկավարն ավելացնում է՝ հնարավոր ռիսկերից խուսափելու համար ջրամբարում պարբերաբար իրականացվում են հակահամաճարակային անհրաժեշտ միջոցառումները։ Բայց սա, ինչպես ասում են, խնդրի ժամանակավոր և մասնակի լուծում է։ Արցախի Հանրապետության նախագահ Բակո Սահակյանի հանձնարարականով հիմնախնդիրը վերջնական լուծում կստանա 2019 թվականին։ Ըստ քաղաքաշինության նախարար Կարեն Շահրամանյանի՝ խնդիրը պահանջում է շուտափույթ լուծում: ՙՆախագահի հանձնարարությամբ՝ տարաժամկետ վճարման պայմանով կյանքի ենք կոչելու այս ծրագիրը։ Կայացվել է որոշում, ըստ որի կառուցվելու են երկու հատ հազար խորանարդ մետր ծավալով օրվա կարգավորիչ ջրամբարներ և վերակառուցվելու է ջրի մաքրման կայանի շենքը։ Այն կառուցվել է խորհրդային տարիներին և պատերազմից հետո չի շահագործվել։ Պարզապես պետք են ամրացման աշխատանքներ, կապիտալ վերանորոգում և համապատասխան սարքավորումներ՚,-նշել է Կ. Շահրամանյանը։